На выставе “Дзень восьмы” прадстаўлены розныя віды мастацтва. Творы адрозніваюцца матэрыялам і тэхнікай выканання, аднак аб’яднаны адзінай эмацыйна-пачуццёвай сутнасцю. Творчасць светлай памяці Уладзіміра Кожуха насычана глыбокім філасофскім зместам. Яго жывапіс прапануе гледачу асэнсаваць сапраўдныя каштоўнасці жыцця, атрымаць асалоду ад гармоніі фарбаў і адчуць высокую духоўнасць кожнага сюжэту. Еўрапейскае прызнанне заслужылі творы Iларыi Вечар, выкананыя на шоўку ў тэхніцы гарачага васковага батыку. Традыцыйная тэхналогія працы з матэрыялам злучаецца ў яе творах з філасофскім асэнсаваннем навакольнай рэчаіснасці.